Χουάν Πάμπλο Πίνο

Ο Χουάν Πάμπλο Πίνο (γεννήθηκε 30 Μαρτίου 1987) είναι Κολομβιανός ποδοσφαιριστής ο οποίος αγωνίζεται στον Ολυμπιακό. Αγωνίζεται, κυρίως, στη θέση του χαφ, όπου είναι ικανός στο να καλύπτει και τις δύο πλευρές, αλλά μπορεί και να χρησιμοποιηθεί ως επιθετικός. Αγαπημένη του συνήθεια είναι να ντριμπλάρει και να σουτάρει από μακρινή απόσταση.

 Στις 10 Φεβρουαρίου 2007, ο Πίνο αγωνίστηκε στον πρώτο του αγώνα για τη γαλλική Λιγκ 1 με τη Μονακό, με αντίπαλο την Παρί Σεν Ζερμέν. Στις 19 Ιουλίου 2010, η Γαλατασαράι ανακοίνωσε την ένταξη του Πίνο στην ομάδα για διάρκεια τριών ετών, έναντι αντιτίμου ύψους €3 εκατομμυρίων. Ο 23χρονος είχε υπογράψει τριετές συμβόλαιο με τη νέα του ομάδα.Βραβεύτηκε ως MVP στη διάρκεια του ντέρμπι της Κωνσταντινούπολης απέναντι στη Φενέρμπαχτσε στο Καντικόι, ο οποίος τελείωσε με σκορ 0-0, στις 24 Οκτωβρίου 2010. Ο Πίνο πέτυχε το πρώτο του τέρμα με τη νέα του ομάδα απέναντι στην Αντάλιασπορ, στις 30 Οκτωβρίου 2010, σε μια αναμέτρηση που έλειξε με νίκη της ομάδας του με σκορ 2-1. Πριν από την έναρξη της σεζόν 2011–2012, ο νέος προπονητής της Γαλατασαράι, Φατίχ Τερίμ τον άφησε εκτός της αποστολής της ομάδας για την καλοκαιρινή της προετοιμασία. Στις 29 Αυγούστου, αποχώρησε ως δανεικός με προορισμό την Αλ-Νασρ, έναντι ποσού ύψους €400,000. Μετά την επιστροφή του Πίνο από τον δανεισμό του στην Αλ Νασρ, εξέφρασε την επιθυμία του να παραμείνει στη Γαλατασαράι, όμως ο Φατίχ Τερίμ απέρριψε την επιθυμία του παίκτη να παραμείνει στον σύλλογο και δεν τον συμπεριέλαβε στην αποστολή που θα πραγματοποιούσε προετοιμασία, ενόψει της νέας σεζόν, στην Αυστρία. Στις 20 Ιουλίου 2012, ο Πίνο υπέγραψε στην τουρκική Μερσίν Ιντμάν Γιουρντού έναντι ποσού ύψους €100,000 για συμβόλαιο διετούς διάρκειας. Μετά την προετοιμασία της ομάδας στη Σλοβενία, ο ομάδα και ο ποδοσφαιριστής έλυσαν κοινοί συναινέσει τη συνεργασία τους. Λόγος της απομάκρυνσης του παίκτη ήταν, σύμφωνα με την ομάδα, η αδυναμία του να προσαρμοστεί στο κλίμα. Στις 14 Σεπτεμβρίου 2012, ο Πίνο ξεκίνησε διαπραγματεύσεις με τον Ολυμπιακό, ώστε να αγωνιστεί στην ομάδα από το 2013. Πραγματοποίησε το ντεμπούτο του με τους Ερυθρολεύκους στη διάρκεια εντός έδρας αναμέτρησης με αντίπαλο τη Βέροια, περνώντας ως αλλαγή στο δεύτερο ημίχρονο, συμβάλλοντας, με δύο ασίστ, στην άνετη επικράτηση της ομάδας του με σκορ 3-0. Αποτέλεσμα της απόδοσής του ήταν η ανάδειξή του ως MVP της αναμέτρησης, κερδίζοντας το χειροκρότημα της κερκίδας. Ακόμη, ο Πίνο αγωνίστηκε και στον τελικό Κυπέλλου Ελλάδος με αντίπαλο τον Αστέρα Τρίπολης και διαιτητή τον Γιάχο, έναν ιστορικό αγώνα τον οποίο ο Ολυμπιακός κέρδισε με σκορ 3-1, και σήκωσε το βαρύτιμο τρόπαιο. Το καλοκαίρι του 2013, ο Πίνο παραχωρήθηκε σαν δανεικός στην Ιντεπεντιέντε Μεδεγίν. Ο Πίνο είναι επίσης Κολομβιανός διεθνής, ο οποίος έχει αγωνιστεί παλιότερα με την ηλικιακή κατηγορία U-20 της χώρας του. Πραγματοποίησε το ντεμπούτο του με το αντιπροσωπευτικό συγκρότημα της χώρας του το 2008. Τελευταία Ενημέρωση: 4 Δεκεμβρίου 2010 Πρωταθλητής Copa Mustang I (2004) με την Ιντεπεντιέντε Μεδεγίν και πρωταθλητής Juegos Centroamericanos y del Caribe (2006) με την Εθνική Κολομβίας U-20. Πρωταθλητής Ελλάδας (2013) με τον Ολυμπιακό Κυπελλούχος Ελλάδας 2013 με τον Ολυμπιακό Προφίλ στο Transfermarkt.co.uk